|  |  |
| --- | --- |
| Številka: | 10025-47/2024-2720-2 |
| Datum: | 21. 11. 2024 |

Na podlagi 56. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljnjem besedilu: ZJU) in drugega odstavka 18. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) v zvezi s 25. členom Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS), Ministrstvo za solidarno prihodnost, Dunajska cesta 21, 1000 Ljubljana, objavlja prosto delovno mesto

**Strokovni sodelavec VII/2 - II v Sektorju za upravljanje izvajalskih organizacij v Direktoratu za starejše, dolgotrajno oskrbo in deinstitucionalizacijo (šifra DM 190)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) / najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) / najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 3 leta delovnih izkušenj,
* znanje uradnega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (druga bolonjska stopnja) ali visoko strokovno izobrazbo s specializacijo oziroma magisterijem znanosti.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Delovno področje:

* izvajanje zahtevnih strokovnih nalog na delovnem področju,
* pomoč pri vodenju zahtevnejših postopkov z delovnega področja
* sodelovanje pri izvedbi postopkov, pripravi gradiva in vodenje potrebnih evidenc,
* izvajanje nadzora nad pravilnim in pravočasnim izvajanjem pogodbenih obveznosti,
* spremljanje in proučevanje zakonodaje ter predlaganje ukrepov,
* pripravljanje zahtevnejših analiz, strokovnih gradiv in informacij,
* opravljanje drugih nalog podobne zahtevnosti.

Izbrani kandidat bo na delovnem mestu opravljal naloge:

* sodelovanje pri pripravi ustreznih pojasnil - opravljanje drugih nalog podobne zahtevnosti;
* sodelovanje z drugimi notranjeorganizacijskimi enotami;
* skrbništvo nad pogodbami upravičencev, izbranih na javnem pozivu Ministrstva za solidarno prihodnost;
* analitične naloge - evidence, analize, pregledi;
* priprava in izdelava predlogov za organe odločanja;
* po potrebi opravljanje drugih nalog in zadolžitev po navodilih nadrejenega, oziroma delodajalca, ki so potrebna za nemoteno poslovanje.

Zaželeno je, da ima kandidat delovne izkušnje:

* s področja socialnovarstvenih storitev v pristojnosti Ministrstva za solidarno prihodnost oziroma poznavanjem sistema socialnega varstva in prihodnje dolgotrajne oskrbe.

Prijava mora vsebovati:

* izjavo kandidata o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena,
* opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela),
* izjavo kandidata glede znanja uradnega jezika,
* izjavo kandidata, da za namen tega postopka dovoljuje organu, ki objavlja prosto delovno mesto, pridobitev podatkov iz uradnih evidenc.

Prijava na prosto delovno mesto mora biti obvezno oddana na **predpisanem obrazcu iz priloge**, na katerem kandidat poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo sklenjeno delovno razmerje **za določen čas 2 let**, s polnim delovnim časom. Izbrani kandidat bo delo opravljal v poslovnih prostorih Ministrstva za solidarno prihodnost, Štukljeva cesta 44, 1000 Ljubljana oz. v drugih uradnih prostorih, kjer ministrstvo opravlja svoje naloge.

Kandidat vloži prijavo v pisni obliki, na naslov **Ministrstvo za solidarno prihodnost, Dunajska 21, 1000 Ljubljana**, ali v elektronski obliki, na elektronski naslov: **gp.msp@gov.si**, z označbo: **»Strokovni sodelavec VII/2 - II v Sektorju za upravljanje izvajalskih organizacij v Direktoratu za starejše, dolgotrajno oskrbo in deinstitucionalizacijo (šifra DM 190)«** v roku **3 delovnih dni** od objave na spletišču državne uprave GOV.SI ter na Zavodu Republike Slovenije za zaposlovanje.

Kandidati bodo o izbiri pisno obveščeni najkasneje v šestdesetih dneh po zaključenem postopku izbire.

Informacije o izvedbi postopka dobite pri Ani Pirkovič na tel. št. (01) 369 79 48. Informacije o delovnem področju pa dobite pri mag. Mateji Nagode na tel. št. (01) 369 75 94.

V tem besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Simon Maljevac

minister

Po pooblastilu:

Ana Černe

generalna sekretarka